ભલે તમે અમને નાત બહાર મુક્યા , પણ અમે બ્રાહ્મણજ છીએ તમારી નાત બહાર મુકવાની આજ્ઞા અમે માનવના નથી . જેમ રાજપૂતો ને જમતી વખતે મુસલમાન અડી ગયો . અને બીજા રાજપૂતોએ તેમને કીધું કે હવે તમે વટલી ગયા છો . મુસલમાન થઇ ગયા છો . પણ એ જેને જમતી વખતે મુસલમાન અડી ગએલો . એ લોકોએ કીધું કે તમે ભલે અમારો બહિષ્કાર કર્યો પણ અમે તમારા બહિષ્કારને માનતા નથી . અમે રાજપૂત છીએ અને રાજપુત રહેવાના છીએ . હાલ તે લોકો મોલેસલામ ગરાસિયા તરીકે ઓળખાય છે . આવા મોલેસલામની દીકરીયુંને પરણાવવાનો સવાલ ઉભો થયો એટલે બીજા મુસલમાન કે જે લોકો પોતાને પઠાણ કહેવડાવે છે , એ લોકોએ તેમને કીધું કે ભલે તમે હવે સુન્નત કરાવીને કલમો પઢીને મુસલમાન ગણાવ છો . પણ અમે તમને અમારી દિકરીયું સાથે લગ્ન નહીં કરાવીએ પણ તમારી દિકરીયું સાથે અમે લોકો લગ્ન જરૂર કરીશું , એટલે તમને જે દિકરીયુંને લગ્ન કરાવવાનો સવાલ છે એ હવે નહીં રહે . હાલ આવા મોલેસલામ ગરાસિયાઓની વસ્તી ગુજરાતમાં ખેડા જિલ્લાના કપડવંજ તાલુકાના ગામ ખડાલ , ધંધુકા તાલુકાના ગામ રાણપુર ભરૂચ જિલ્લાનું ગામ આમોદ વગેરે ગામોમાં છે , મારા ગામ દેશીંગાના બાબી દરબાર નવરંગ ખાન ની પહેલી પત્ની મોલેસલામ ગરાસિયાની દિકરી નું નામ પ્રતાપ બા હમીર સિંહ રાણા હતું , તેના મૃત્યુ પછી બીજી બાઈને પરણ્યા તેનું નામ રૂપાળી બા હતું , આ લોકોમાં કેટલાક લગ્ન માટે બ્રાહ્મણ પાસે મુહૂર્ત કઢાવે છે અને કાજી પાસે નિકાહ પઢાવે છે . ધ્રાગંધ્રા ના યુવરાજ પાલનપુરના નવાબની દીકરી ને પરણ્યા તેના લગ્ન બ્રાહ્મણ અને મૌલવીએ કરાવેલા સમય સમયનું કામ કર્યે જાય છે . પ્રેમને મઝહબ . ગરીબાઈ . તવંગરાઈ , ભાષા દેશ રૂપ રંગ કશું નડ્યું નથી .